**KRAPINSKO-ZAGORSKA ŽUPANIJA**

**UPRAVNI ODJEL ZA OBRZOVANJE,**

**KULTURU, ŠPORT I TEHNIČKU KULTURU**

**OBAVIJEST RODITELJIMA**

**DJECE KOJA SU ROĐENA OD 1. TRAVNJA 2014. DO 31. OŽUJKA 2015.**

**O RASPOREDU UTVRĐIVANJA PSIHOFIZIČKOG STANJA DJECE**

**RADI UPISA U PRVI RAZRED OBVEZNOGA OSNOVNOG OBRAZOVANJA**

**Na pregled je potrebno donijeti:**

**- zdravstvenu iskaznicu djeteta,**

**- dosadašnju medicinsku dokumentaciju o bolesti djeteta**

**- cijepnu knjižicu djeteta ili ispis-podatke o cijepljenju od nadležnog liječnika,**

**- potvrdu djetetovog zubnog liječnika o pregledu zubiju djeteta,**

**- ispunjeni upitnik za roditelje**

**- laboratorijski nalaz krvi i urina test trakom (ako dijete posjeduje laboratorijski nalaz ne stariji od šest mjeseci ne treba vaditi novi), laboratorijske pretrage provodi medicinsko-biokemijski laboratorij prema sjedištu ordinacije izabranog liječnika djeteta (u tom slučaju potrebna je samo zdravstvena iskaznica djeteta)**

**UPIS IZVAN UPISNOG PODRUČJA**

Ukoliko roditelj želi upis djeteta u prvi razred izvan upisnog područja škole kojem dijete pripada prema adresi prebivališta/boravišta, pregled djeteta obavlja se prema vremenu i školi određenoj rasporedom, a nakon završetka pregleda roditelj djeteta podnosi zahtjev za upis u prvi razred školi u koju želi upisati dijete.

**PRIJEVREMENI UPIS U PRVI RAZRED**

Roditelji koji žele ostvariti prijevremeni upis u prvi razred osnovne škole (za djecu koja će od 1. travnja do kraja tekuće godine navršiti 6 godina života) **obvezni su najkasnije do 31. ožujka 2021. godine** podnijeti zahtjev (Obrazac broj 6 – **prijevremeni upis**). Zahtjev se podnosi Upravnom odjelu za obrazovanje, kulturu, šport i tehničku kulturu sa sjedištem u Krapini, odnosno nadležnim Ispostavama (Donja Stubica, Klanjec, Pregrada, Zabok, Zlatar) prema upisnom području osnovne škole.

**PRIVREMENO OSLOBAĐANJE OD UPISA U PRVI RAZRED**

Za privremeno oslobađanje od upisa u prvi razred (djeca sa težim oštećenjem zdravlja ili višestrukim teškoćama), roditelj/skrbnik podnosi zahtjev Upravnom odjelu odnosno Ispostavi na Obrascu 6 – **privremeno oslobađanje** **od upisa u prvi razred**

Uz zahtjev prilaže i medicinsku dokumentaciju o zdravstvenom i razvojnom stanju djeteta te nalaz, odnosno mišljene jedinstvenog tijela vještačenja.